**MUNICIPIUL TÂRGU MUREŞ**

**ROMÂNIA – 540026 Târgu Mureş, Piaţa Victoriei nr. 3**

**Tel: 00-40-265-268.330♦Fax: 00-40-265-269.571**

**e-mail:** **secretar@tirgumures.ro** **www.tirgumures.ro**

**Nr. 9.737 din 13.02.2020**

***Data publicării pe site: 17.02.2020***

 ***ANUNȚ***

*În conformitate cu prevederile art. 7 Legii nr. 52/2003, privind transparenţa decizională în administraţia publică, republicată, se aduce la cunoştinţa publică următorul proiect de act normativ:*

***Proiectul de hotărâre privind aprobarea programului de finanțare nerambursabilă din bugetul local al municipiului Târgu Mureș pentru achiziționarea autoturismelor noi cu propulsie 100% electrică și autoturisme noi cu propulsie hibridă benzină/electrică destinate transportului public de persoane în regim de taxi Târgu Mureș,***

***Proiectul de hotărâre, mai sus amintit, cu documentaţia de bază poate fi consultat:***

      *pe pagina de internet a instituţiei Municipiului Târgu Mureş* [*www.tirgumures.ro/Administraţia*](http://www.tirgumures.ro/Administra%C5%A3ia) *locală/Consiliul Local/Transparenţă Decizională (acte normative)*

      *la sediul instituţiei, P-ţa Victoriei, nr.3 (panoul de afişaj)*

      *proiectul de act normativ se poate obține în copie, pe bază de cerere depusă la Serviciul Relaţii cu publicul*

***Propunerile, sugestiile, opiniile*** *cu valoare de recomandare privind proiectul de act normativ supus consultării publice se pot depune până la data de* ***27 februarie 2020*** *pe baza formularului de colectare de recomandări:*

*1.      la Registratura instituției din Târgu Mureş, P-ţa Victoriei, nr.3;*

*2.      ca mesaj în format electronic la adresa de e-mail infopublic@tirgumures.ro*

***Formularul de recomandări*** *poate fi descărcat de pe pagina de internet a instituției,* [*www.tirgumures.ro*](http://www.tirgumures.ro)*/Administraţia locală/Consiliu Local/ Transparenţă Decizională (acte normative)/Formular de recomandări sau poate fi ridicat de la sediul instituției: P-ţa Victoriei, nr.3, camera 13 – Serviciul Relaţii cu publicul.*

***Materialele transmise*** *vor purta mențiunea:*

*Propuneri privind dezbaterea publică referitoare la proiectul de act normativ:* ***„Proiectul de hotărâre privind aprobarea programului de finanțare nerambursabilă din bugetul local al municipiului Târgu Mureș pentru achiziționarea autoturismelor noi cu propulsie 100% electrică și autoturisme noi cu propulsie hibridă benzină/electrică destinate transportului public de persoane în regim de taxi Târgu Mureș,”****.*

 *Propunerile trimise vor fi publicate pe pagina de internet a Municipiului Târgu Mureş* [*www.tirgumures.ro*](http://www.tirgumures.ro) */Administraţia locală/Consiliu local/ Transparenţă Decizională (acte normative)/Propuneri,sugestii,opinii cu valoare de recomandare*

 *Pentru cei interesați există și posibilitatea organizării unei întâlniri în care să se dezbată public proiectele de acte normative, în cazul în care acest lucru este cerut în scris de către o asociație legal constituită sau de către o asociație legal constituită sau de către o altă autoritate publică până la data de* ***27.02.2020.***

***Pentru informații suplimentare vă stăm la dispoziție la telefon 0265.269571.***

 **p. Secretar general al Municipiului Târgu Mureş,**

 **Director executiv D.J.C.A.A.P.L.**

 **Buculei Dianora-Monica**

 Întocmit,

**ROMÂNIA (**nu produce efecte juridice)\*

**JUDEŢUL MUREŞ Inițiator:**

**CONSILIUL LOCAL MUNICIPAL TÂRGU MUREŞ jrs. Kovács Lajos-Alpár,**

**Nr. 9.684 din 13.02.2020 Biró Csaba Szilveszter**

**Referat de aprobare**

**privind aprobarea programului de finanțare nerambursabilă din bugetul local al municipiului Târgu Mureș pentru achiziționarea autoturismelor noi cu propulsie 100% electrică şi autoturisme noi cu propulsie hibridă  benzină/electrică destinate transportului public de persoane în regim de taxi din Târgu Mureş**

Având în vedere faptul că parcul auto în domeniul taximetriei este foarte învechit, Consiliul Local va contribui cu acest proiect la modernizarea parcului auto destinat transportului public de persoane în regim de taxi din Târgu Mureș.

Piaţa autoturismelor electrice se dezvoltă în întreaga lume. Un avantaj foarte important și benefic ar fi că emisia de noxe ale acestora în timpul deplasării sunt nule, şi în cazul autoturismelor hibride sunt reduse, un aspect important, care poate contribui la un mediu sănătos şi curat.

Printre alte avantaje mai putem enumera:

* se pot reîncărca chiar și de la o priză normală de 220V, realimentarea autoturismului este foarte facilă pentru utilizator, prezintă risc mult mai redus de incendiu/explozie în caz de accident, datorită lipsei de combustibil spre deosebire de cele pe benzină/motorină, care sunt foarte inflamabile;
* Uniunea Europeană a alocat fonduri nerambursabile pentu amenajarea staţiilor de încărcare publice;
* costurile de întreținere și alimentare sunt mai mici decât în cazul autoturismelor cu motoare pe benzină/diesel;
* zgomotul produs în mers este mult mai redus decât în cazul mașinilor clasice.

Prin alocarea sumei pentru achiziționarea acestor mașini electrice vom contribui la reînnoirea parcului auto învechit, clineții vor circula mai civilizat și totodată vom avea un mediu mai sănătos și curat.

 **jrs. Kovács Lajos – Alpár**

 **Biró Csaba Szilveszter**

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art.139 – 140 din OUG.57/ 05.07.2019 privind Codul administrativ

**ROMÂNIA**

**JUDEŢUL MUREŞ PROIECT**

**CONSILIUL LOCAL MUNICIPAL TÂRGU MURES Inițiator:**

 **jrs. Kovács Lajos – Alpár,**

 **Biró Csaba Szilveszter**

#### H O T Ă R Â R E A Nr.\_\_\_\_\_\_\_

####  din\_\_\_\_\_\_\_\_\_\_\_\_\_\_\_\_\_\_\_\_\_\_2020

**privind aprobarea programului de finanțare nerambursabilă din bugetul local al municipiului Târgu Mureș pentru achiziționarea autoturismelor noi cu propulsie 100% electrică şi autoturisme noi cu propulsie hibridă  benzină/electrică destinate transportului public de persoane în regim de taxi din Târgu Mureş**

***Consiliul local al municipiului Târgu Mureş, întrunit în şedinţă ordinară de lucru,***

**Având în vedere:**

1. Referatul de aprobare nr. 9.687 din 13.02.2020 prezentată de domnii consilieri Kovács Lajos–Alpár și Biró Csaba Szilveszter, privind aprobarea programului de finanțare nerambursabilă din bugetul local al municipiului Târgu Mureș pentru achiziționarea autoturismelor noi cu propulsie 100% electrică şi autoturisme noi cu propulsie hibridă  benzină/electrică destinate transportului public de persoane în regim de taxi din Târgu Mureş,
2. Raportul Direcției economice înregistrat sub nr. \_\_\_\_\_\_\_\_ din data de \_\_\_\_\_\_\_\_\_2020,
3. Raportul Direcției activități social-culturale, patrimoniale și comerciale înregistrat sub nr. \_\_\_\_\_\_\_\_ din data de \_\_\_\_\_\_\_\_\_2020,
4. Raportul Comisiilor de specialitate din cadrul Consiliului local municipal Târgu Mureş.

**În conformitate cu prevederile :**

* Legii nr. 273/2006 privind finanțele publice locale, cu modificările și completările ulterioare,
* Legii nr. 24/2004 privind normele de tehnică legislativă pentru elaborarea actelor normative, republicată, a Legii nr. 52/2003 privind transparenţa decizională în administraţia publică, republicată,
* art.129 alin.1, alin.2, și art.139, alin.1, din OUG.57/ 05.07.2019 privind Codul administrative.

**H O T Ă R Ă Ș T E:**

**Art. 1.** Se aprobă programul de finanțare nerambursabilă din bugetul local al municipiului Târgu Mureș pentru achiziționarea autoturismelor noi cu propulsie 100% electrică şi autoturisme noi cu propulsie hibridă  benzină/electrică, destinate transportului public de persoane în regim de taxi din Târgu Mureş.

**Art. 2.** Pentru fiecare autoturism cu propulsie 100% electrică achiziționat, se alocă 6.000 RON**.**

**Art. 3.** Pentru fiecare autoturism cu propulsie hibridă benzină/electrică achiziționat, se alocă 3.000 RON.

**Art. 4.** Se alocă din bugetul local suma de 60.000 RON destinată acestui program.

**Art. 5.** Beneficiarul unei astfel de finanțări are obligația de a folosi autoturismul cu destinația transportului public de persoane în regim de taxi din Târgu Mureș minim 5 ani, în caz contrar va fi obligat la restituirea sumei primite prin acest program.

**Art. 6.** Cu executarea prezentei hotărâri se încredințează Executivul Municipiului Târgu Mureș prin Direcția economică și Direcția activități social-culturale, patrimoniale și comerciale.

**Art. 7.** În conformitate cu prevederile art. 252, alin.1, lit. c, art.255 din OUG.57/05.07.2019 privind Codul administrativ, și art.3, alin 1 din legea nr. 554/2004, legea contenciosului administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.

**Art. 8.** Prezenta hotărâre se comunică:

* D-lor consilieri locali Kovács Lajos – Alpár și Biró Csaba Szilveszter,
* Direcției economice,
* Direcției activități social-culturale, patrimoniale și comerciale.

 **Viză de legalitate**

 **p. Secretarul general al Municipiului Târgu Mureş,**

 **Director executiv D.J.C.A.A.P.L.**

 **Buculei Dianora-Monica**

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art.139 – 140 din OUG.57/ 05.07.2019 privind Codul administrativ